Αίτηση συμμετοχής του/της ενδιαφερομένου/νης.
Ο ενδιαφερόμενος/νη με την αίτηση συμμετοχής στο διαγωνισμό, επισυνάπτει δύο (2) φωτογραφίες τύπου ταυτότητας (έγχρωμες διαστάσεων 3 χ 4 εκ.). Στο πίσω μέρος κάθε φωτογραφίας ν΄ αναγράφεται το ονοματεπώνυμο του/ης υποψήφιου/ας ευκρινώς.
Κατάθεση από τον αιτούντα (αποκλειστικά δια ζώσης)
Οι υποψήφιοι δε θα πρέπει να υπερβαίνουν το 28ο έτος της ηλικίας τους. Για τον υπολογισμό της ηλικίας των υποψηφίων, ως ημερομηνία γέννησης θεωρείται η 31η Δεκεμβρίου του έτους γέννησής τους.
Να είναι απόφοιτοι όλων των τύπων Λυκείου ή άλλης ισότιμης Σχολής Εσωτερικού ή Εξωτερικού.
Οι άνδρες να έχουν εκπληρώσει τις στρατιωτικές τους υποχρεώσεις κατά το χρόνο υποβολής της αίτησης πρόσληψης. Δεν γίνονται δεκτοί υποψήφιοι, οι οποίοι έχουν απαλλαγεί νόμιμα από αυτές.
Να έχουν υγεία και άρτια σωματική διάπλαση διαπιστούμενη από την αρμόδια Υγειονομική Επιτροπή Κατάταξης, σύμφωνα με τις ισχύουσες διατάξεις για τη σωματική ικανότητα των υποψηφίων των σχολών στρατού ξηράς (κατεύθυνση όπλων), κατά τα οριζόμενα στο Π.Δ. 11/2014 (Φ.Ε.Κ. Α΄-17), όπως τροποποιήθηκε και ισχύει.
Να είναι άνδρες/γυναίκες Έλληνες/ίδες πολίτες.
Να έχουν πίστη στο Σύνταγμα, αφοσίωση στην Πατρίδα και να μην πρεσβεύουν θρησκευτικές δοξασίες, που εμποδίζουν την εκτέλεση των καθηκόντων τους.
Να μην έχουν καταδικασθεί τελεσίδικα για τέλεση, απόπειρα ή κάθε μορφή συμμετοχής σε κακούργημα ή σε εγκλήματα ανυποταξίας, λιποταξίας, προσβολών του δημοκρατικού πολιτεύματος, προσβολών της διεθνούς υπόστασης της χώρας, προσβολών κατά της πολιτειακής εξουσίας, κατά των πολιτειακών και πολιτικών οργάνων, παραχάραξης νομίσματος και άλλων μέσων πληρωμής, πλαστογραφίας, ψευδούς κατάθεσης, ψευδούς καταμήνυσης, παράβασης καθήκοντος, ανθρωποκτονίας εκτός της προερχόμενης από αμέλεια, κατά της γενετήσιας ελευθερίας και οικονομικής εκμετάλλευσης της γενετήσιας ζωής, συκοφαντικής δυσφήμισης, κλοπής, υπεξαίρεσης, επικίνδυνης σωματικής βλάβης, συμπλοκής, εκβίασης, απάτης, απιστίας, δωροδοκίας, παράνομης βεβαίωσης ή είσπραξης δικαιωμάτων του Δημοσίου, ναρκωτικών, ζωοκλοπής, ζωοκτονίας, περί αλλοδαπών,περί αρχαιοτήτων, λαθρεμπορίας ή οποιουδήποτε άλλου εγκλήματος από δόλο τελεσθέντος, για το οποίο απειλείται στερητική της ελευθερίας ποινή τουλάχιστον τριών μηνών. Υποψήφιοι/ες, οι οποίοι/ες έχουν παραπεμφθεί σε δίκη ή έχουν καταδικαστεί για κάποιο από τα ανωτέρω αδικήματα, μπορούν να συμμετάσχουν στο διαγωνισμό, αλλά δεν προσλαμβάνονται, αν, μέχρι το χρόνο έκδοσης της διαταγής πρόσληψης, δεν έχει εκδοθεί αμετάκλητη αθωωτική απόφαση. Ο όρος καταδίκη περιλαμβάνει και την καταδίκη σε ποινικό σωφρονισμό για τα παραπάνω εγκλήματα.
Να μην έχουν στερηθεί οποτεδήποτε των πολιτικών δικαιωμάτων τους, έστω και αν έχει λήξει ο χρόνος που ορίσθηκε για τη στέρησή τους.
Να μην έχουν τεθεί σε καμίας μορφής δικαστική συμπαράσταση (ΑΚ 1666 επόμενα).
Να μην φέρουν δερματοστιξία (τατουάζ) στο σώμα τους, η οποία: α) είναι και με την ενδυμασία (θερινή και χειμερινή στολή) εξωτερικά εμφανής και επιπλέον β) οι σχετικές απεικονίσεις, ως εκ του περιεχομένου τους, είτε αναιρούν την επιβαλλόμενη από το Σύνταγμα ουδετερότητα των υπαλλήλων του Δημοσίου είτε προκαλούν κατά τρόπο, ο οποίος δεν συνάδει προς την ιδιότητα και τα καθήκοντά τους.
Να έχουν σωματικά, ψυχικά και διανοητικά προσόντα, ανταποκρινόμενα στις απαιτήσεις του αστυνομικού έργου.
Να έχουν ανάστημα χωρίς υποδήματα, οι άνδρες τουλάχιστον ένα μέτρο και εβδομήντα εκατοστά (1,70μ.) και οι γυναίκες) ένα μέτρο και εξήντα τρία εκατοστά (1,63μ.).
Να μην έχουν κάνει χρήση ναρκωτικών ουσιών, ανεξάρτητα αν τους επιβλήθηκε ή όχι ποινή για την πράξη τους αυτή.
Θρησκευτικών πεποιθήσεων & αφοσίωσης στην πατρίδα
Προϋποθέσεις περί μη τέλεσης αξιόποινων πράξεων
Η διαδικασία αφορά στην πρόσληψη Ειδικών Φρουρών και απευθύνεται σε ιδιώτες οι οποίοι προσλαμβάνονται στην Ελληνική Αστυνομία, με σύστημα αντικειμενικών, κριτηρίων (μόρια), ως ιδιαίτερης κατηγορίας ένστολου προσωπικού.
Άσκηση ένστασης ενώπιον του Α.Σ.Ε.Π. μέσα σε αποκλειστική προθεσμία δέκα (10) ημερών, που αρχίζει από την επόμενη της ανάρτησης των πινάκων των κατ΄ αρχήν πληρούντων τα προσόντα, επισυνάπτοντας παράβολο η αξία του οποίου αναπροσαρμόζεται σύμφωνα με σχετική απόφαση του Υπουργείου Οικονομικών.
Φωτοαντίγραφο Βεβαίωσης Αριθμού Μητρώου Κοινωνικής Ασφάλισης (Α.Μ.Κ.Α.).
Υπεύθυνη δήλωση ότι έχουν τα προσόντα που αναφέρονται αναλυτικά στην προκήρυξη (προσόντα υποψηφίων - προϋποθέσεις).
Φωτοαντίγραφο Τίτλου Σπουδών σύμφωνα με τα οριζόμενα στην εκάστοτε προκήρυξη.
Πρόσθετα Δικαιολογητικά για Υποψηφίους που κατέχουν πρόσθετα προσόντα.
Πρόσθετα δικαιολογητικά ειδικά για το διαγωνισμό πρόσληψης Ειδικών Φρουρών για τη συγκρότηση των Ομάδων Προστασίας Πανεπιστημιακών Ιδρυμάτων.
Χωρίς να απαιτείται η αναλυτική περιγραφή αυτών και ότι δέχονται να αναγραφεί η σωματική τους ικανότητα στα πιστοποιητικά στρατολογικής κατάστασης τύπου Α΄ που τυχόν αναζητηθούν αυτεπαγγέλτως από τις αρμόδιες Αστυνομικές Αρχές (ισχύει για άνδρες υποψήφιους και γυναίκες υποψήφιες, που δήλωσαν ότι έχουν προηγούμενη στρατιωτική θητεία).
α. Απολυτήριο Λυκείου ή Τ.Ε.Ε. Β΄ Κύκλου για τους υποψηφίους της κατηγορίας Α΄ (80% των θέσεων) . Εάν ο τίτλος έχει αποκτηθεί στην αλλοδαπή απαιτείται: Βεβαίωση αντιστοιχίας βαθμού από την αρμόδια Διεύθυνση του Υπουργείου Παιδείας, Θρησκευμάτων και Αθλητισμού σε εικοσάβαθμη κλίμακα. Περαιτέρω, για τίτλους Δευτεροβάθμιας μη τεχνικής ή μη επαγγελματικής εκπαίδευσης βεβαίωση αντιστοιχίας από την αρμόδια Διεύθυνση του Υπουργείου Παιδείας, Θρησκευμάτων και Αθλητισμού και για τεχνική και επαγγελματική εκπαίδευση αλλοδαπής, πράξη ισοτιμίας και κατάταξης της Επιτροπής Ισοτιμιών του Οργανισμού Επαγγελματικής Εκπαίδευσης και Κατάρτισης (Ο.Ε.Ε.Κ.) ή του Εθνικού Οργανισμού Πιστοποίησης Προσόντων (Ε.Ο.Π.Π.) ή του Εθνικού Οργανισμού Πιστοποίησης Προσόντων και Επαγγελματικού Προσανατολισμού (Ε.Ο.Π.Π.Ε.Π.) β. Οι υποψήφιοι/ες που κατέχουν πτυχίο ΕΠΑ.Λ. ή ισότιμο με αυτό τίτλο και απολυτήριο Λυκείου ή ισότιμο τίτλο και επιθυμούν να διεκδικήσουν τις θέσεις της κατηγορίας Β΄ (20% των θέσεων) πρέπει να προσκομίσουν και τους δύο προαναφερόμενους τίτλους.
Φωτοαντίγραφο πιστοποιητικού ή πτυχίου αγγλικής, γαλλικής, γερμανικής ή ιταλικής, γλώσσας επιπέδου τουλάχιστον καλής γνώσης (Β2), Φωτοαντίγραφο Πτυχίου Δημοσίου Ι.Ε.Κ. ειδικότητας «Στέλεχος Ασφαλείας Προσώπων και Υποδομών» ή «Στέλεχος Υπηρεσιών Ασφαλείας», Πιστοποιητικό Στρατολογικής Κατάστασης, για τους υποψήφιους που υπηρέτησαν μέχρι και την απόλυσή τους ως έφεδροι αξιωματικοί ή σε ειδικές δυνάμεις ή ως εθελοντές πενταετούς υποχρέωσης (Ε.Π.Υ.) ή ως επαγγελματίες οπλίτες στις Ένοπλες Δυνάμεις ή στην Προεδρική Φρουρά και δεν τους έχει αφαιρεθεί η αντίστοιχη ειδικότητα, Φωτοαντίγραφο της κατεχόμενης άδειας οδήγησης (μοτοποδηλάτου, μοτοσικλέτας ή αυτοκινήτου), Υπεύθυνη δήλωση του ν. 1599/1986 ότι είναι τέκνα προσωπικού της Ελληνικής Αστυνομίας, που δολοφονήθηκε ή τραυματίσθηκε θανάσιμα κατά την εκτέλεση του καθήκοντος και εξαιτίας αυτού, Πιστοποιητικό της Ανώτατης Συνομοσπονδίας Πολυτέκνων Ελλάδος (ΑΣΠΕ), Πιστοποιητικό οικογενειακής κατάστασης του οικείου δήμου ή κοινότητας στα δημοτολόγια των οποίων είναι εγγεγραμμένοι ή βεβαίωση οικογενειακής κατάστασης που χορηγείται από τα ΚΕΠ ή αντίστοιχο πιστοποιητικό αρμόδιας αλλοδαπής Αρχής, με ημερομηνία έκδοσης όχι προγενέστερη των δύο μηνών από την ημερομηνία έναρξης της προθεσμίας υποβολής των αιτήσεων, καθώς και άλλα δικαιολογητικά που προσκομίζονται από υποψηφίους ειδικών κατηγοριών, που ορίζονται στην εκάστοτε προκήρυξη.
Φωτοαντίγραφο οποιουδήποτε πτυχίου ή διπλώματος οποιουδήποτε Τμήματος Ανώτατου Εκπαιδευτικού Ιδρύματος (Α.Ε.Ι.) ή Ελληνικού Ανοικτού Πανεπιστημίου (Ε.Α.Π.) ή Τεχνολογικού Εκπαιδευτικού Ιδρύματος (Τ.Ε.Ι.), ανεξαρτήτως ειδικότητας ή ισότιμου τίτλου σχολών της ημεδαπής ή της αλλοδαπής. Εφόσον ο τίτλος έχει αποκτηθεί στην αλλοδαπή απαιτείται πιστοποιητικό αναγνώρισης από το Διεπιστημονικό Οργανισμό Αναγνώρισης Τίτλων Ακαδημαϊκών και Πληροφόρησης (Δ.Ο.Α.Τ.Α.Π.) περί ισοτιμίας με ημεδαπό τίτλο. Φωτοαντίγραφο πιστοποιητικού γνώσης χειρισμού ηλεκτρονικού υπολογιστή στα αντικείμενα: α) επεξεργασίας κειμένων, β) υπολογιστικών φύλλων και γ) υπηρεσιών διαδικτύου.
ΔΙΕΥΘΥΝΣΗ ΕΝΣΤΟΛΟΥ ΠΡΟΣΩΠΙΚΟΥ/ΑΡΧΗΓΕΙΟ ΕΛΛΗΝΙΚΗΣ ΑΣΤΥΝΟΜΙΑΣ
Ο αριθμός των θέσεων αυτών μπορεί να αυξάνεται με Προεδρικό Διάταγμα, που εκδίδεται με πρόταση των Υπουργών Οικονομίας και Οικονομικών και Προστασίας του Πολίτη.
Εκδιδόμενα με αμοιβή πρόσωπα και άλλες διατάξεις
Έλεγχος γνησιότητας δικαιολογητικών και προϋποθέσεων πρόσληψης.
1 Προσόντα, δικαιολογητικά και διαδικασία πρόσληψης Ειδικών Φρουρών.
Τροποποίηση της υπ. αριθ. 7002/12/1-κστ΄/22-07-2019 απόφασης του Υπουργού Προστασίας του Πολίτη "Προσόντα, δικαιολογητικά και διαδικασία πρόσληψης Ειδικών Φρουρών" (Φ.Ε.Κ. Β΄ 3010).
Μετά το άρθρο 5 της υπ. αριθ. 7002/12/1-κστ΄ από 22-07-2019 απόφασης του Υπουργού Προστασίας του Πολίτη, προστίθεται το άρθρο 5Α ειδικά για το διαγωνισμό πρόσληψης Ειδικών Φρουρών για τη συγκρότηση των Ομάδων Προστασίας Πανεπιστημιακών Ιδρυμάτων.
Εκσυγχρονισμός του συστήματος προσλήψεων στον δημόσιο τομέα και ενίσχυση του Ανώτατου Συμβουλίου Επιλογής Προσωπικού (Α.Σ.Ε.Π.) και λοιπές διατάξεις.
Τροποποίηση της υπό στοιχεία 7002/12/1-κστ΄/22.07.2019 απόφασης του Υπουργού Προστασίας του Πολίτη « Προσόντα, δικαιολογητικά και διαδικασία πρόσληψης Ειδικών Φρουρών» (Β΄ 3010).
Αναδιοργάνωση της δομής της Ελληνικής Αστυνομίας και αναβάθμιση της εκπαίδευσης του ένστολου προσωπικού της Εκσυγχρονισμός του θεσμού της ηλεκτρονικής επιτήρησης υπόδικων, κατάδικων και κρατούμενων σε άδεια Ρύθμιση θεμάτων κρατούμενων σε σωφρονιστικά καταστήματα και άλλες διατάξεις.
Αίτηση θεραπείας ή ιεραρχική προσφυγή κατά το άρθρο 24 του ν. 2690/1999. Ο ενδιαφερόμενος μπορεί να ζητήσει, είτε από τη διοικητική αρχή η οποία εξέδωσε την πράξη, την ανάκληση, ή την τροποποίησή της (αίτηση θεραπείας) είτε από την αρχή η οποία προϊσταται εκείνης που εξέδωσε την πράξη, την ακύρωσή της (ιεραρχική προσφυγή). Η διοικητική αρχή στην οποία υποβάλλεται η σχετική αίτηση, οφείλει να γνωστοποιήσει στον ενδιαφερόμενο την απόφασή της, για την αίτηση αυτή το αργότερο μέσα σε τριάντα (30) ημέρες, εκτός αν από ειδικές διατάξεις προβλέπεται διαφορετική νομοθεσία.
Εισήγηση για λήψη απόφασης αναφορικά με τον αριθμό προσλήψεων και πλήρωσης των θέσεων που θα προκηρυχθούν.
Έκδοση προκήρυξης διαγωνισμού για την ενημέρωση των ενδιαφερομένων και υποβολή αιτήσεων συμμετοχής.
Η ολοκλήρωση των διαδικασιών πρόσληψης ή διορισμού στους φορείς της παρ. 1 του άρθρου 14 του ν. 2190/1994 (Φ.Ε.Κ. Α΄28) για το μόνιμο προσωπικό πραγματοποιείται κατόπιν έκδοσης απόφασης κατανομής του Υπουργού Εσωτερικών.
Η Τριμελής Επιτροπή ελέγχου δικαιολογητικών υποψηφίων, ελέγχει την πληρότητα και την ακρίβεια των δικαιολογητικών των υποψηφίων και συντάσσει κατά αλφαβητική σειρά, πίνακα υποψηφίων που συγκεντρώνουν τα προσόντα και τις προϋποθέσεις για πρόσληψη και πίνακα υποψηφίων που δεν συγκεντρώνουν τα απαιτούμενα προς τούτο προσόντα και προϋποθέσεις.
Κατά των ανωτέρω πινάκων, επιτρέπεται, η άσκηση ένστασης ενώπιον του Α.Σ.Ε.Π. μέσα σε αποκλειστική προθεσμία δέκα (10) ημερών, που αρχίζει από την επόμενη της ανάρτησής τους. Η ένσταση, ασκείται σύμφωνα με τα οριζόμενα στην κείμενη νομοθεσία. Το Α.Σ.Ε.Π. εξετάζει τις υποβληθείσες ενστάσεις, αποφαίνεται επ’ αυτών και ενημερώνεται ο/η ενιστάμενος/η. Η αρμόδια Τριμελής Επιτροπή της παρ. 2 του άρθρου 5 της υπ. αριθ. 7002/12/1-κστ από 22-07-2019 (Φ.Ε.Κ. Β΄-3010) Υπουργικής απόφασης προβαίνει, αν απαιτείται, στις αναγκαίες διορθώσεις, σύμφωνα με τα διαλαμβανόμενα στην απόφαση του Α.Σ.Ε.Π. Στη συνέχεια, οι αναμορφωμένοι πίνακες στους οποίους εμφαίνεται η βαθμολογία των υποψηφίων ανά κριτήριο και συνολικά, κυρώνονται από τον Αρχηγό της Ελληνικής Αστυνομίας.
Για τη σύνταξη της έκθεσης αναγκαιότητας απαραίτητη προϋπόθεση είναι η έκθεση κάλυψης δαπάνης από τη Γενική Διεύθυνση Οικονομικών Υπηρεσιών του Υπουργείου Προστασίας του Πολίτη ή από τη Διεύθυνση Οικονομικής Υποστήριξης του Αρχηγείου της Ελληνικής Αστυνομίας. Στην εν λόγω έκθεση, εμφαίνεται η δαπάνη που θα προκληθεί από την πρόσληψη.
Οι καθορισθείσες ανάγκες της Ελληνικής Αστυνομίας σε Ειδικούς Φρουρούς (πρόσληψη), υποβάλλονται υπό μορφή αιτήματος στη Διεύθυνση Προγραμματισμού και Ανάπτυξης Ανθρώπινου Δυναμικού του Υπουργείου Εσωτερικών, η οποία αφού το επεξεργαστεί με τη συνδρομή του Υπουργείου Εθνικής Οικονομίας και Οικονομικών, εκδίδεται κοινή υπουργική απόφαση των Υπουργών Εθνικής Οικονομίας και Οικονομικών και Εσωτερικών, για την έγκριση των προσλήψεων.
Ύστερα από την έγκριση, του αριθμού των προς πρόσληψη Ειδικών Φρουρών στην Ελληνική Αστυνομία, με κοινή απόφαση των Υπουργών Εθνικής Οικονομίας και Οικονομικών και Εσωτερικών, εκδίδεται Υπουργική απόφαση που θα ορίσει την κατανομή των θέσεων που θα προκηρυχθούν.
Με απόφαση του Υπουργού Προστασίας του Πολίτη, συγκροτείται επιτροπή, η οποία αποτελείται από ένα (1) μέλος του Νομικού Συμβουλίου του Κράτους με βαθμό τουλάχιστον Συμβούλου, έναν (1) εκπρόσωπο του Α.Σ.Ε.Π. , ένα (1) Διευθυντή Διεύθυνσης των Γενικών Διευθύνσεων του Αρχηγείου της Ελληνικής Αστυνομίας και Γραμματέα Αξιωματικό της Ελληνικής Αστυνομίας.
Από τη Διεύθυνση Ένστολου Προσωπικού του Αρχηγείου Ελληνικής Αστυνομίας παραδίδονται στο Γραφείο της Επικοινωνίας και Ενημέρωσης του Υπουργείου Προστασίας του Πολίτη σε ηλεκτρονική μορφή, οι κυρωμένοι από τον Αρχηγό της Ελληνικής Αστυνομίας, πίνακες κατά σειρά επιτυχίας και κατηγορία, προκειμένου να ενημερωθεί η ιστοσελίδα της Ελληνικής Αστυνομίας www.hellenicpolice.gr και παράλληλα αναρτώνται σε εμφανές μέρος των Αστυνομικών Υπηρεσιών της Χώρας για ενημέρωση των υποψηφίων, οι οποίοι με δική τους ευθύνη λαμβάνουν γνώση της ανάρτησης των πινάκων.
Από τη Διεύθυνση Ένστολου Προσωπικού του Αρχηγείου Ελληνικής Αστυνομίας παραδίδονται στο Γραφείο της Επικοινωνίας και Ενημέρωσης του Υπουργείου Προστασίας του Πολίτη σε ηλεκτρονική μορφή, οι τελικοί κυρωμένοι πίνακες κατά σειρά επιτυχίας και κατηγορία, προκειμένου να ενημερωθεί η ιστοσελίδα της Ελληνικής Αστυνομίας www.hellenicpolice.gr και παράλληλα αναρτώνται σε εμφανές μέρος των Αστυνομικών Υπηρεσιών της Χώρας για ενημέρωση των υποψηφίων, οι οποίοι με δική τους ευθύνη λαμβάνουν γνώση της ανάρτησης των πινάκων.
Από τους κυρωμένους πίνακες των κατ’ αρχήν πληρούντων τα προσόντα και μέσω των οικείων Διευθύνσεων Αστυνομίας καλούνται οι υποψήφιοι, κατά σειρά επιτυχίας και σε αριθμό ίσο με τον αριθμό των προσλαμβανόμενων, προσαυξημένο κατά ποσοστό πενήντα τοις εκατό (50%), με διαταγή του Γενικού Διευθυντή Διαχείρισης Ανθρώπινου Δυναμικού του Αρχηγείου της Ελληνικής Αστυνομίας, να προσέλθουν εντός ορισμένων προθεσμιών, προκειμένου να εξετασθούν ως προς τα σωματικά, ψυχικά και διανοητικά τους προσόντα από τις αντίστοιχες επιτροπές.
Οι υποψήφιοι/ ες που καταλαμβάνουν προσλήψιμη θέση και κρίνονται ικανοί /ές από τις Υγειονομικές, Ψυχομετρικές και Αθλητικές Επιτροπές, προσλαμβάνονται ως Ειδικοί Φρουροί με απόφαση του Γενικού Διευθυντή Διαχείρισης Ανθρώπινου Δυναμικού του Αρχηγείου Ελληνικής Αστυνομίας, που δημοσιεύεται στην Εφημερίδα της Κυβερνήσεως.
Οι Διευθύνσεις Αστυνομίας μετά τη λήψη της διαταγής πρόσληψης, ενεργούν ως εξής: α. Ειδοποιούν, με αποδεικτικό, μέσω των κατά τόπους Αστυνομικών Τμημάτων, τους υποψηφίους που προσλαμβάνονται, να μεταβούν σ’ αυτές την καθορισμένη με τη διαταγή του Γενικού Διευθυντή Διαχείρισης Ανθρώπινου Δυναμικού του Αρχηγείου Ελληνικής Αστυνομίας ημερομηνία, β. Ενεργούν έλεγχο νομιμότητας των δικαιολογητικών πρόσληψης που υπέβαλαν οι υποψήφιοι προς πρόσληψη, σύμφωνα με την ισχύουσα νομοθεσία. γ. Αναζητούν αυτεπαγγέλτως τα δικαιολογητικά που προβλέπονται στην παράγραφο 5 του άρθρου 3 της υπ. αριθ. 7002/12/1-κστ΄ από 22-07-2019 Υπουργικής απόφασης (Φ.Ε.Κ. Β΄ -3010). δ. Ενεργούν αμέσως δακτυλοσκόπηση των υποψηφίων, δια των Γραφείων Εγκληματολογικών Ερευνών (Γ.Ε.Ε.) ή εξειδικευμένου στη λήψη των αποτυπωμάτων προσωπικού, σύμφωνα με τη διαδικασία που έχει προβλεφθεί από τη Διεύθυνση Εγκληματολογικών Ερευνών. Η Διεύθυνση Εγκληματολογικών Ερευνών, αποστέλλει πριν από την ημερομηνία πρόσληψης τις απαντήσεις της στις ανωτέρω Υπηρεσίες. ε. Καλούν τους προς πρόσληψη υποψήφιους, να δώσουν τον προβλεπόμενο όρκο ή σχετική διαβεβαίωση, εφόσον από τα προβλεπόμενα δικαιολογητικά και τη δακτυλοσκοπική εξέταση δεν προκύπτει κώλυμα πρόσληψης και ορκωμοσίας, συντάσσοντας για κάθε έναν από τους προσλαμβανόμενους, πρακτικό πρόσληψης και ορκωμοσίας, καθώς και Φύλλο Μητρώου.
Με αιτιολογημένη απόφαση του Γενικού Διευθυντή Διαχείρισης Ανθρώπινου Δυναμικού του Αρχηγείου Ελληνικής Αστυνομίας, που κοινοποιείται στους ενδιαφερόμενους, διαγράφονται από τον κυρωμένο πίνακα των κατ’ αρχήν πληρούντων τα προσόντα, οι υποψήφιοι/ες που: α. Στερούνται έστω και ενός προς πρόσληψη προσόντος μέχρι και την ημερομηνία ολοκλήρωσης της βασικής τους εκπαίδευσης. β. Καλούνται και δεν προσέρχονται για υγειονομική, ψυχοτεχνική και αθλητική εξέταση ή για πρόσληψη μέσα στις οριζόμενες προθεσμίες, εκτός των περιπτώσεων διαπιστωμένης ανώτερης βίας, όχι όμως πέραν του 10ημέρου. γ. Κρίνονται ως μη ικανοί/ές από τις Υγειονομικές, Ψυχοτεχνικές και Αθλητικές Επιτροπές Κατάταξης, ή όσοι παραιτηθούν μέχρι την ημερομηνία έναρξης της εκπαίδευσης. δ. Διαπιστωθεί ότι προκάλεσαν δόλια τον παράνομο διορισμό τους, ιδίως μέσω της υποβολής μη νόμιμων δικαιολογητικών, που συνοδεύουν την αίτηση συμμετοχής τους ή μέσω της υποβολής ψευδούς δήλωσης, πέραν των τυχόν ποινικών συνεπειών που επέρχονται σε βάρος του υποψηφίου.
Η συμπλήρωση των θέσεων που μένουν κενές λόγω διαγραφής υποψηφίων από τον κυρωμένο πίνακα των κατ΄ αρχήν πληρούντων τα προσόντα ή λόγω παραίτησης κατά τη διάρκεια της εκπαίδευσης, γίνεται με απόφαση του Γενικού Διευθυντή Διαχείρισης Ανθρώπινου Δυναμικού του Αρχηγείου Ελληνικής Αστυνομίας από επιλαχόντες/ούσες της αντίστοιχης κατηγορίας.
Οι επιτροπές προκαταρκτικών εξετάσεων αποφαίνονται για τη σωματική, ψυχική και διανοητική ικανότητα των υποψηφίων σε πρώτο και τελευταίο βαθμό και οι αποφάσεις τους δεν υπόκειται σε ένσταση - προσφυγή, ενώ σε κάθε περίπτωση τυγχάνουν εφαρμογής οι γενικές διατάξεις του Κώδικα Διοικητικής Διαδικασίας (Ν. 2690/1999, όπως τροποποιήθηκε και ισχύει).
Η πρόσληψη γίνεται στη Διεύθυνση Αστυνομίας όπου υπάγονται οι Υπηρεσίες στις οποίες οι υποψήφιοι είχαν υποβάλλει την αίτηση συμμετοχής, σε ημερομηνία που ορίζεται με διαταγή του Γενικού Διευθυντή Διαχείρισης Ανθρώπινου Δυναμικού του Αρχηγείου Ελληνικής Αστυνομίας.
Έκδοση Υπουργικής απόφασης για κατανομή θέσεων
Αίτημα προς το Υπουργείο Εσωτερικών για έκδοση απόφασης Κατανομής.
Συγκρότηση Τριμελούς Επιτροπής για τον έλεγχο δικαιολογητικών υποψηφίων.
Έκδοση πίνακα των κατ΄ αρχήν πληρούντων τα προσόντα και πίνακα υποψηφίων που δεν πληρούν τα προσόντα κατά φθίνουσα σειρά μορίων.
Δημοσίευση του πίνακα των κατ΄ αρχήν πληρούντων τα προσόντα και αυτών που δεν πληρούν τα προσόντα
Υποβολή ενστάσεων κατά των πινάκων των κατ΄ αρχήν πληρούντων τα προσόντα και αυτών που δεν πληρούν τα προσόντα ενώπιον του Ανώτατου Συμβουλίου Επιλογής Προσωπικού (Α.Σ.Ε.Π.)
Δημοσίευση Τελικών Αναμορφωμένων Κυρωμένων Πινάκων
Κλήση υποψηφίων για Προκαταρκτικές εξετάσεις - Ψυχομετρικές/Υγειονομικές/Αθλητικές
Διαγραφή υποψηφίων από τον κυρωμένο πίνακα των κατ΄ αρχήν πληρούντων τα προσόντα.
Κλήση επιλαχόντων υποψηφίων για πλήρωση κενών θέσεων
Υποβολή αιτήματος στο Υπουργείο Εθνικής Οικονομίας και Οικονομικών και Εσωτερικών για την έγκριση των προσλήψεων.